Гагра араион Бзыԥҭа аҳабла алхратә комиссиа ахантәаҩы Асида Кәакәасқьырԥҳа арадио Sputnik арубрика "Раионк аԥсҭазаараҟынтә" аҿы еиҭалҳәеит Жәлар реизара адепутатрахь аиҭалхрақәа рымҩаԥгара иахьынӡазхиоу атәы.
"Жәларбжьаратәи арратә хәмаррақәа 2020" мҩаԥысуан нанҳәа 23 инаркны цәыббра 5 рҟынӡа. Аԥснытәи акоманда раԥхьаӡа акәны аицлабрақәа ирылахәын Урыстәыла атәылахьчара аминистр Сергеи Шоигу инаԥхьарала.
Иахьатәи аамҭазы Аԥсны иахьаҵанакуа акоронавирустә инфекциа рыхьхьеит ҳәа иаарԥшу 572-ҩык ыҟоуп. Урҭ рахьтә 164-ҩык апациентцәа ргәы бзиахеит, фҩык рыԥсҭазаара иалҵит.
Цәыббра 9 рзы Урыстәыла Ауаажәларратә палатаҿ имҩаԥысит аԥхьанатәтә ԥхьара 2021 шықәсазы ицәыргахар зылшо азакәан ҿыц атекст апроект аганахь ала.
Аԥснытәи аҳәынҭшәҟәҭыжьырҭаҿы иҭыҵит афилологиатә ҭҵаарадыррақәа рдоктор, Аԥсны ашәҟәыҩҩцәа Реидгыла иалоу, Горки ихьӡ зху Адунеитә литература аинститут аҟны аус зуа Виачеслав Бигәаа акыр шықәса еизигоз, аус здиулоз ашәҟәы "Алашара". 1955 – 2012".
Аурыс драматә театр а-39-тәи асезон ахыркәшарахь инеиуеит. Атеатр актиор Џьамбул Жорданиа арадио Sputnik аефир аҿы уи алҵшәақәа ртәы еиҭеиҳәеит.
Алхас Шамбеи Азамаҭ Багаҭелиеи еиҭарҳәараны иҟоуп Пицунда акурорттә сезон абжьараамҭатә еихшьаалақәа ртәы.
Аруаа рморал-психологиатә ҭагылазаашьа агәаҭаразы атактиукатә ҽазыҟаҵара-ҵарақәа рымҩаԥгара аамҭа-аамҭала имҩаԥыслоит.
Цәыббра 12-18 рзы Москвантәи Аԥсныҟаи Урыстәыла аладатәи ахәҭеи рахь иҭиу атурпакетқәа ииасыз ашықәс иадкыланы акыр илаҟәуп.
Афонҿыцтәи аҳаԥы апандемиа аамҭазы аусушьа, сынтәа акурорт аамҭазы шаҟаҩы аҭаахьоу акадифа аамҭа иадырҳәало агәыӷрақәеи дырзааҭгылеит Афонҿыцтәи аҳаԥы аиҳабы Мирон Чалмаз.
Атәылауаҩ А. Џьыкырба Ареспубликатә хәышәтәырҭахь днаган автомат "Калашников" ала иаб даниехс ашьҭахь.
78-шықәса зхыҵуаз ахаҵа цәыббра 9 рзы иԥсҭазаара далҵит. Иара нанҳәа 29 рзы Гәдоуҭатәи ковид-центр ахь днаган.
Урыстәылатәи аладатәи арратә округ аруаа азыхиоуп Аԥсны ауааԥсыра ацхыраара рыҭара амцакрақәа рырцәараҿы.
Сынтәатәи аԥхынра иалагӡаны урыстәылатәи аҳәаақәа ирцәыхарамкәа аҳәаанырцә ҳаирпланқәа изныкымкәа игәарҭахьеит.
Еиуеиԥшым ахәаҷа хкқәа ашәырқәеи ауҭраҭыхи аԥхасҭа рырымҭарц азы изладыршәо, ииааӡо ажь ахкқәа, иоуа аҽаҩра зеиԥшроу атәы арадио Sputnik аефир аҟны еиҭеиҳәеит Дәрыԥшь ақыҭа анхаҩы, аҩы рацәаны иҭазҭәо Алхас Кәарцхьиа.
DutyFree – баџьдатәи хәаахәҭратә дәқьанқәоуп, аԥсуа-аурыс ҳәааҿы аус руеит. Адәқьан аҿы атауар рҭиуеит Аԥсны аҳазалхратә еилакы ахылаԥшрала.
Тҟәарчал араион ахада Исидор Дочиа арадио Sputnik аефир аҟны арубрика "Раионк аԥсҭазаараҟынтә" аҳәаақәа ирҭагӡаны еиҭеиҳәеит ақалақьтә џьармыкьа аҭагылазаашьа атәы.
Иахьатәи аамҭазы Аԥсны иахьаҵанакуа акоронавирустә инфекциа рыхьхьеит ҳәа иаарԥшу 557-ҩык ыҟоуп. Урҭ рахьтә 158-ҩык апациентцәа ргәы бзиахеит, хәҩык рыԥсҭазаара иалҵит.
Изакәанымкәа аҳәаа иахыргоз атауар - ацхеи аевкалипт абӷьқәеи Аԥсны Аҳәынҭқарра аҵакырахь иргьежьын.
Sputnik аколумнист Саида Жьиԥҳа арадио Sputnik арубрика "Жәлар рдоуҳа" аҿы еиҭалҳәеит Гагра араион анцәахәы дшамаз атәы зҳәо ажәабжьк аҭоурых атәы.